Wedlope saam met mark gehou | Netwerk24
Wedlope saam met mark gehou
Bloemfontein het Saterdag (01/09) behoorlik gewoel van al die wedlope wat plaasgevind het. Die eerste Trail Run Series waarvan die Volksblad-groep die gedrukte media-borg is, is Saterdag saam met Volksblad se Kos-en-Kunsmark in die Vrystaatse Nasionale Botaniese Tuin aangebied.Foto: Lientjie Mentz
Die eerste geleentheid in die Trailrun Series waarby die Volksblad-groep as media-borg betrokke is, het Saterdag (01/09) in die Vrystaatse Nasionale Botaniese Tuin plaasgevind.
Llewellyn Human-Reto was die wenner in die 4 km-wedloop in ’n tyd van 23:39 terwyl Reza Coetzee die eerste vrou in die ope-afdeling in ’n tyd van 28:17 was.
In die wedloop oor 8 km was Pitso Meko April die manswenner met ’n tyd van 37:52, en in die vroue-afdeling het Anka Viljoen die roete in ’n tyd van 53:59 voltooi.
Op die Trailrun Series se puntelys beklee Anastascius Ontong die eerste plek met 24 punte in die mans-afdeling, April is tweede (13 punte), Franz Homsek derde (12), Katlego Maruping vierde (11) en Xavier Adams (9).
Op die vroue se puntelys is Tara-Lea van Zyl eerste (34 punte), Helen Cawood tweede (13), Reanda van Pletzen derde (13), Anika Viljoen vierde (13) en Pulina Njeya vyfde (9).
Die volgende Trailrun-geleentheid is op 15 September op die terrein van die Oliewenhuis-kunsmuseum.
Volg die Trailrun Series op die Facebookblad Trailrun Series of besoek die webwerf trailrunseries.co.za vir volledige plekke en die puntelys.